sa yamágre 'gníṃ hotrā́ya prā́vr̥ṇata sa prā́dhanvadyáṃ dvitī́yam prā́vr̥ṇata sa praìvādhanvadyáṃ tr̥tī́yam prā́vr̥ṇata sa praìvādhanvadátha yò 'yámetárhyagniṃ sá bhīṣā nílilye sò 'paḥ práviveśa táṃ devā́ anuvídya sáhasaivā̀dbhya ā́ninyuḥ sò 'pò 'bhítiṣṭhevā́vaṣṭhyūtā stha yā áprapadanaṃ stha yā́bhyo vo mā́makāmaṃ náyantī́ti táta āptyāḥ sámbabhūvustritó dvitá ekataḥ